钦定古今图书集成/明伦汇编/宫闱典/第003卷 > 荆川稗篇 > 《后妃列传叙》辽史
## 钦定古今图书集成/明伦汇编/宫闱典/第003卷 > 荆川稗篇 > 《后妃列传叙》辽史

《书》始嫔虞，《诗》兴关睢，国史记载，往往自家而国，以立
天下之本，然尊卑之分，不可易也。司马迁列吕后于
纪，班固因之，而传元后于外戚之后，范煜登后妃于
帝纪。天子纪年以叙事，谓之纪，后曷为而纪之？自《晋
史》列诸后以首传，隋唐以来，莫之能易也。辽因突厥
称皇后曰可敦，《国语》谓之。俚寋尊称曰“耨斡𡡉”，盖
以配后土而母之云。太祖称帝，尊祖母曰太皇太后，
母曰皇太后，嫔曰皇后，等以徽称，加以美号，质于隋、
唐，文于故俗。后族唯乙室拔里氏，而世任其国事。太
祖慕汉高皇帝，故耶律俨称刘氏，以乙室拔里比萧
相国，遂为萧氏。耶律俨、陈大任《辽史·后妃传》大同小
异，酌取其当，著于篇。〈《音忒》《寋》音《蹇𡡉》《音么》。〉